b'\n_START_ARTICLE_\nN\xc3\xb8rh\xc3\xa5-S\xc3\xb8nderh\xc3\xa5-H\xc3\xb8rsted Pastorat\n_START_PARAGRAPH_\nN\xc3\xb8rh\xc3\xa5-S\xc3\xb8nderh\xc3\xa5-H\xc3\xb8rsted Pastorat er et pastorat i Sydthy Provsti og i Thisted Kommune, tidligere i Hundborg og Hassing herreder._NEWLINE_Uofficielt kaldes pastoratet undertiden for N\xc3\xb8rh\xc3\xa5-Stenbjerg-S\xc3\xb8nderh\xc3\xa5-H\xc3\xb8rsted Pastorat.\n_START_SECTION_\nPastoratet\n_START_PARAGRAPH_\nPastoratet blev oprettet, da de tidligere pastorater blev sl\xc3\xa5et sammen i 1970. Fra oprettelsen og frem til udgangen af 2006 h\xc3\xb8rte pastoratet til Thisted Provsti. I 2007 blev pastoratet en del af Sydthy Provsti. Pastoratet har hele tiden h\xc3\xb8rt til Thisted Kommune._NEWLINE_Frem til 1. oktober 2010 var Stenbjerg et kirkedistrikt under N\xc3\xb8rh\xc3\xa5 Sogn. Derefter er Stenbjerg er selvst\xc3\xa6ndigt kirkesogn.\n_START_SECTION_\nKommuner\n_START_PARAGRAPH_\nN\xc3\xb8rh\xc3\xa5 (med Stenbjerg) og S\xc3\xb8nderh\xc3\xa5\xe2\x80\x93H\xc3\xb8rsted blev sognekommuner i 1842. _NEWLINE_Den 1. april 1969 blev Snedsted og N\xc3\xb8rh\xc3\xa5 (med Stenbjerg) lagt sammen til Snedsted-N\xc3\xb8rh\xc3\xa5 Kommune. _NEWLINE_I 1970 blev de gamle sognekommuner en del af Thisted Kommune (1970-2006). _NEWLINE_I 2007 blev de tre hidtidige kommuner (Hanstholm, Thisted og Sydthy) lagt samme til den nye Thisted Kommune.\n_START_SECTION_\nMenighedsr\xc3\xa5d\n_START_PARAGRAPH_\nI november 2012 blev der valgt to menighedsr\xc3\xa5d i pastoratet. Det var Stenbjerg Sogns Menighedsr\xc3\xa5d og N\xc3\xb8rh\xc3\xa5-S\xc3\xb8nderh\xc3\xa5-H\xc3\xb8rsted Sognes Menighedsr\xc3\xa5d. Tidligere var der et menighedsr\xc3\xa5d i hvert af de fire sogne (eller kirkedistrikter).\n_START_SECTION_\nNabopastorater\n_START_PARAGRAPH_\nMod nord gr\xc3\xa6nser pastoratet op til Hundborg-Jannerup-Vang-Vorup\xc3\xb8r-Vester Vandet Pastorat, der ligger i Thisted Provsti og i Hundborg Herred. _NEWLINE_Mod \xc3\xb8st og syd gr\xc3\xa6nser pastoratet op til Snedsted Pastorat, Harring-Stagstrup Pastorat, Visby-Hassing-Villerslev-H\xc3\xb8rdum-Skyum Pastorat, Bedsted-Grurup Pastorat og Hvidbjerg Vesten \xc3\x85-\xc3\x98rum-Lodbjerg Pastorat, der alle ligger i Sydthy Provsti og i Hassing Herred. _NEWLINE_Mod vest gr\xc3\xa6nser pastoratet op til Vesterhavet.'